CELEX: 22019D0187
Language: hu
Date: 2017-05-05 00:00:00
Title: Az EGT Vegyes Bizottság 75/2017 határozata (2017. május 5.) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2019/187]

7.2.2019   
               
               
                  HU
               
               
                  Az Európai Unió Hivatalos Lapja
               
               
                  L 36/12
               
            
         AZ EGT VEGYES BIZOTTSÁG 75/2017 HATÁROZATA
         (2017. május 5.)
         az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2019/187]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A Lactobacillus plantarum DSM 29025 és a Lactobacillus plantarum NCIMB 42150 készítmény valamennyi állatfaj takarmány-adalékanyagaként történő engedélyezéséről szóló, 2016. december 7-i (EU) 2016/2150 bizottsági végrehajtási rendeletet (1) bele kell foglalni az EGT-megállapodásba.
                  
               
                     (2)
                  
                  
                     a 226/2007/EK, az 1293/2008/EK, a 910/2009/EK, a 911/2009/EK, az 1120/2010/EU és a 212/2011/EU rendeletnek, valamint a 95/2013/EU és a 413/2013/EU végrehajtási rendeletnek a Pediococcus acidilactici CNCM MA 18/5M és a Saccharomyces cerevisiae CNCM I-1077 adalékanyagokra vonatkozó engedély jogosultja nevének tekintetében történő módosításáról szóló, 2016. december 15-i (EU) 2016/2260 bizottsági végrehajtási rendeletet (2) bele kell foglalni az EGT-megállapodásba.
                  
               
                     (3)
                  
                  
                     A réz(I)-oxid valamennyi állatfaj takarmány-adalékanyagaként történő engedélyezéséről szóló, 2016. december 15-i (EU) 2016/2261 bizottsági végrehajtási rendeletet (3) bele kell foglalni az EGT-megállapodásba.
                  
               
                     (4)
                  
                  
                     Ez a határozat takarmányokra vonatkozó jogszabályokat érint. Az EGT-megállapodás I. mellékletének a szektorális kiigazításokról szóló részében meghatározottak szerint a takarmányokra vonatkozó kérdéseket érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
                  
               
                     (5)
                  
                  
                     Az EGT-megállapodás I. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás I. mellékletének II. fejezete a következőképpen módosul:
            
                        1.
                     
                     
                        Az 1zzzl. pont (226/2007/EK bizottsági rendelet) és az 1zzzzzf. pont (1293/2008/EK bizottsági rendelet) a következő francia bekezdéssel egészül ki:
                        
                                    „—
                                 
                                 
                                    
                                       32016 R 2260: a Bizottság 2016. december 15-i (EU) 2016/2260 végrehajtási rendelete (HL L 342., 2016.12.16., 14. o.)”.
                                 
                              
                  
                        2.
                     
                     
                        Az 1zzzzzp. pont (910/2009/EK bizottsági rendelet), az 1zzzzzq. pont (911/2009/EK bizottsági rendelet), a 2s. pont (1120/2010/EU bizottsági rendelet), a 2w. pont (212/2011/EU bizottsági rendelet), a 75. pont (95/2013/EU bizottsági végrehajtási rendelet) és a 83. pont (413/2013/EU bizottsági végrehajtási rendelet) a következő szövegrésszel egészül ki:
                        „, az alábbi módosítással:
                        
                                    —
                                 
                                 
                                    
                                       32016 R 2260: a Bizottság 2016. december 15-i (EU) 2016/2260 végrehajtási rendelete (HL L 342., 2016.12.16., 14. o.)”.
                                 
                              
                  
                        3.
                     
                     
                        A szöveg a 178. pont ((EU) 2016/2023 bizottsági végrehajtási rendelet) után a következő pontokkal egészül ki:
                        
                                    „179.
                                 
                                 
                                    
                                       32016 R 2150: A Bizottság (EU) 2016/2150 végrehajtási rendelete (2016. december 7.) a Lactobacillus plantarum DSM 29025 és a Lactobacillus plantarum NCIMB 42150 készítmény valamennyi állatfaj takarmány-adalékanyagaként történő engedélyezéséről (HL L 333., 2016.12.8., 44. o.).
                                 
                              
                                    180.
                                 
                                 
                                    
                                       32016 R 2261: a Bizottság (EU) 2016/2261 végrehajtási rendelete (2016. december 15.) a réz(I)-oxid valamennyi állatfaj takarmány-adalékanyagaként történő engedélyezéséről (HL L 342., 2016.12.16., 18. o.)”.
                                 
                              
                  
         
            2. cikk
            Az (EU) 2016/2150, az (EU) 2016/2260 és az (EU) 2016/2261 végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2017. május 6-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2017. május 5-én.
            
               
                  az EGT Vegyes Bizottság részéről
               
               
                  az elnök
               
               Claude MAERTEN
            
         
         
            (1)  HL L 333., 2016.12.8., 44. o.
         
         
            (2)  HL L 342., 2016.12.16., 14. o.
         
         
            (3)  HL L 342., 2016.12.16., 18. o.
         
         
            (*1)  Alkotmányos követelmények fennállását nem jelezték.